De genau Funktionsausstattung vo Obazentrum wead vo Bundesland zu Bundesland untaschiedle definiert, aa gibts in manche Bundeslända Obstufunga. So gibts Obazentrum heachsta Stufn und niedrigara Stufn. Aa gibts Mittlzentrum mit obazentroia (Teil-)Funktion, de nua iba an Teil vo da gfordatin Ausstattung un Angebote vafüng. Mittlzentrum mit Teilfunktionan vo am Obazentrum hom domit ausgwäjte obazentroie Eirichtunga fia an greaßan Vaflechtungsbereich bedarfsgrecht bereitzumstöjn. Zugleich hams de Vasoagungsaafgam vo zentroie Oartn mittlara und untara Stufn zum afülln und soin iba an entsprechandn Angebot an Eirichtunga vafüng. Danem gibts aa Doppezentrum und Städtevabünd, de nua in gengseitiga Funktionsagänzung de Ofoadarunga vo am Obazentrum grecht wern. Zuazeit is laut jeweiliga Landesplanung de greaßte Stod vo da Bundesrepublik, de weda söjba Obazentrum, no Bestandteil vo am Obazentrum is, des in Noadrhein-Westfoin liegande Gelsnkiachn mit circa 260.000 Eiwohna.